RAZVOJNA AGENCIJA TINTL

ANTUNA GUSTAVA MATOŠA 2

32249 TOVARNIK

KLASA: 011-01/24-01/02

URBROJ: 2196-28-1-01-24-01

Tovarnik, 29. srpnja 2024. godine

Na temelju članka 19. Statuta Razvojne agencije TINTL Upravno vijeće Razvojne agencije TINT na svojoj 24. sjednici održanoj 29. srpnja 2024. godine donosi:

ODLUKU O IZMJENAMA PRAVILNIKA O RADU RAZVOJNE AGENCIJE TINTL

**Članak 1.**

Ovom se Odlukom mijenja članak 44. Pravilnika o radu (KLASA: 003-05/21-01/01

URBROJ: 2196/05-04-21-2) na način da sada glasi:

Članak 44.

(1) Zaposlenik ima pravo na prigodne nagrade tijekom godine – naknade za godišnji odmor (regres), za Božić i Uskrs kao i nagrade za radne rezultate ukoliko se osiguraju financijska sredstva.

(2) Ukupan iznos prigodnih nagrada kroz godinu sukladan je maksimalnom neoporezivom iznosu propisanom Pravilnikom o porezu na dohodak za ovu vrstu troška.

(3) Regres za godišnji odmor se isplaćuje jednokratno, najkasnije do dana početka korištenja godišnjeg odmora, a naknada za Božić i Uskrs također jednokratno, u vrijeme tih blagdana.

(4) Zaposleniku se može isplatiti naknada za topli obrok ukoliko su za tu godinu osigurana financijska sredstva u proračunu, najviše do neoporezivog iznosa propisanog Pravilnikom o porezu na dohodak.

(5) Naknade se isplaćuju u visini koju odredi poslodavac.

**Članak 2.**

Sve ostale odredbe Pravilnika ostaju nepromijenjene.

**Članak 3.**

Ova Odluka stupa na snagu dana 30. srpnja 2024. godine.

Predsjednik Upravnog vijeća

Zoran Palijan

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ova Odluka o izmjenama Pravilnika o radu Razvojne agencije TINTL objavit će se na oglasnoj ploči Razvojne agencije TINTL dana 29. srpnja 2024. godine te stupa na snagu 30. srpnja 2024. godine.